Iye ankafotokoza kuti anaona m'mizinda ya siliva ndi golidi. Akuti anaonanso miyala ikuyaka moto; zobvala zoponyedwa pa malawi a moto koma osayaka; za njoka zikuluzikulu zotalika koposa 10 mamitala, zokhala ndi pakamwa poti zikhoza kumeza munthu. Anakambanso za kuti anaona mtedza waukulu-ukulu okula ngati mutu wa munthu ndi nkhani zina zambiri. Anthu amangogwa nkuseka pomva nkhani ngati izi. Ndipo patapita zaka zambiri Marco Polo anadwala kwambiri munthu wina wotumikira Mulungu anabwera kudzamuona ndipo anamuuza Marco kuti ayenera kulapa pa bodza lomwe wakhala akuwuza anthu asanatsikire kuli chete. Koma iye anayankha kuti "Zonse ndakhala ndikunena ndi zoona